**บทที่ 2**

**ความรู้เกี่ยวกับการสื่อสาร**

**หัวข้อเรื่องและงาน**

1. ความหมายการสื่อสาร

2. จุดประสงค์การสื่อสาร

3. องค์ประกอบการสื่อสาร

4. ประเภทของการสื่อสาร

5. อุปสรรคของการสื่อสาร

**1. ความหมายการสื่อสาร**

ราชบัณฑิตยสถาน (2556 : 1240) ให้ความหมายการสื่อสารว่า การนำถ้อยคำ ข้อความ หรือหนังสือ ของฝ่ายหนึ่ง ส่งให้อีกฝ่ายหนึ่ง โดยมีสื่อนำไป

จุไรรัตน์ ลักษณะศิริ และบาหยัน อิ่มสำราญ (2558 : 3) ให้ความหมายการสื่อสารว่า เป็นการติดต่อกับบุคคลหรือกลุ่มบุคคล โดยมีจุดประสงค์ที่จะเสนอเรื่องราวต่าง ๆ ได้แก่ ข่าวสารข้อมูล ความรู้สึกนึกคิด ความต้องการ ตลอดจนความคิดเห็นในเรื่องต่าง ๆ ให้บุคคลหรือกลุ่มบุคคลรับรู้

**2. จุดประสงค์การสื่อสาร การสื่อสารมีจุดประสงค์ดังนี้**

2.1 การสื่อสารเพื่อให้ความรู้ ข้อมูล ข่าวสาร คือ การสื่อสารที่มุ่งให้ความรู้ ข้อมูลข่าวสารแก่ผู้รับสาร

ทำให้ผู้รับสารมีความรู้ ข้อมูล ข่าวสารเพิ่มขึ้น

2.2 การสื่อสารเพื่อให้ความบันเทิง คือ การสื่อสารที่มุ่งให้ความบันเทิงแก่ผู้รับสาร เนื้อหาสารที่

นำเสนอ ได้แก่ ละคร ภาพยนตร์ นวนิยาย เรื่องสั้น เรื่องขำขันต่าง ๆ อาจแทรกข้อมูลความรู้ได้บ้างแต่ไม่ใช่เนื้อหาหลัก

2.3 การสื่อสารเพื่อโน้มน้าวใจ เป็นการสื่อสารที่มุ่งสร้างความเชื่อถือศรัทธาให้แก่ผู้รับสารให้เชื่อถือ

เห็นคล้อยตามและปฏิบัติตาม การสื่อสารประเภทนี้ผู้ส่งสารจะต้องมีทักษะการสื่อสารมากและต้องใช้จิตวิทยาในการส่งสารมาก ต้องเตรียมเนื้อหาสารให้มีข้อเท็จจริง ข้อมูลน่าเชื่อถือ เช่น การอภิปรายหาเสียง เป็นต้น

2.3 การสื่อสารเพื่อจรรโลงใจ คือ การสื่อสารที่มุ่งให้ผู้รับสารมีความรู้สึกต่อตนเองหรือต่อสังคมดีขึ้น

เช่น การสร้างศรัทธาในศาสนา การยกย่องสดุดีวีรกรรม เป็นต้น

**3. องค์ประกอบการสื่อสาร**

องค์ประกอบสำคัญในการสื่อสาร จำแนกได้ 5 ประการ ได้แก่ ผู้ส่งสาร สาร สื่อ ผู้รับสาร กาลเทศะ และสภาพแวดล้อม องค์ประกอบทั้ง 5 ประการ มีความสัมพันธ์กันที่ทำให้เกิดกระบวนการสื่อสารสัมฤทธิ์ผลตามวัตถุประสงค์ ได้อย่างมีประสิทธิภาพ

1. ผู้ส่งสาร หมายถึง ผู้ริเริ่มในการสื่อสาร มีความต้องการที่จะส่งข่าวสารหรือเรื่องราวออกไป ให้

ผู้รับสารทราบ หรือปฏิบัติ โดยวิธีการพูด เขียน ใช้สัญลักษณ์ หรือกิริยาท่าทางที่สามารถเข้าใจกันได้

2. สาร หมายถึง ข้อความหรือเรื่องราวที่ผู้ส่งสารต้องการสื่อความหมาย ให้ผู้รับสารเข้าใจร่วมกันได้

3. สื่อ คือ ช่องทางที่จะนำข้อมูลข่าวสารหรือเรื่องราวจากผู้ส่งสารไปยังผู้รับสาร สื่อมีหลาย

ประเภท

4. ผู้รับสาร

ผู้รับสาร คือ ผู้รับข้อมูลข่าวสาร เรื่องราว และเหตุการณ์ต่าง ๆ จากผู้ส่งสารด้วยการฟัง การ

อ่าน เช่น ฟังการพูดของคู่สนทนา ฟังการบรรยาย ฟังการอภิปราย ฟังวิทยุ ชมภาพยนตร์ อ่านหนังสือพิมพ์ อ่านบทความ สารคดี อ่านเรื่องสั้น หรือนวนิยายและชมการแสดง เป็นต้น ผู้รับสารอาจจะเป็นบุคคลเดียวเพียงคนเดียว กลุ่มคน หรือเป็นมวลชน โดยผู้รับสารต้องมีพื้นความรู้เกี่ยวกับสาร มีความตั้งใจรับสารด้วยใจเป็นกลาง การสื่อสารจึงจะสัมฤทธิ์ผล

5. กาลเทศะและสภาพแวดล้อม

กาลเทศะและสภาพแวดล้อม หมายถึง เวลา โอกาส สถานที่ และสภาพแวดล้อม ขณะที่มีการ

สื่อสารที่อำนวยให้การสื่อสารบรรลุผลดั่งตั้งใจ หรือเป็นอุปสรรคต่อการสื่อสาร เช่น ใกล้วันเลือกตั้ง นักการเมืองพรรคหนึ่งกำลังปราศรัยหาเสียง ณ ท้องสนามหลวงขณะแดดร่มลมตกจึงมีคนฟังอย่างคับคั่ง กาลเทศะ และสภาพแวดล้อมนี้มีความเหมาะสมช่วยให้การสื่อสารสัมฤทธิ์ผล ในทางกลับกัน การแสดงคอนเสิร์ตของวงดนตรีเพื่อชีวิตวงหนึ่งต้องประกาศงดการแสดงทันทีเมื่อมีกลุ่มวัยรุ่นยกพวกตะลุมบอนกันหน้าเวที กาลเทศะและสภาพแวดล้อมนี้เป็น

6. อุปสรรคต่อการสื่อสาร

**4. ประเภทของการสื่อสาร** การสื่อสารแบ่งออกเป็น 2 ประเภทใหญ่ ดังนี้

4.1 แบ่งตามลักษณการสื่อสาร มี 2 ชนิด คือ การสื่อสารทางเดียว และการสื่อสารสองทาง

4.2 แบ่งตามกลุ่มคนที่ติดต่อสื่อสาร มี 3 ชนิด คือ การสื่อสารระหว่างบุคคล การสื่อสารภายในกลุ่ม

และการสื่อสารมวลชน

**5. อุปสรรคของการสื่อสาร**

ในการสื่อสารแต่ละครั้ง บางครั้งเกิดผลสำเร็จเป็นที่น่าพอใจ บางครั้งเกิดปัญหายุ่งยากต้องแก้ไข ทำให้เสียเวลา และไม่ประสบความสำเร็จ ที่เป็นเช่นนี้เพราะขาดความรู้ หรือรู้เท่าไม่ถึงการณ์ หรือจากสภาพแวดล้อมอย่างใดอย่างหนึ่ง อุปสรรคที่เกิดขึ้นอาจเกิดปัญหาจากสิ่งต่อไปนี้

1. อุปสรรคที่เกิดจากผู้ส่งสาร

2. อุปสรรคที่เกิดจากผู้รับสาร

3. อุปสรรคที่เกิดจากสาร

4. อุปสรรคที่เกิดจากสื่อ

5. อุปสรรคที่เกิดจากสภาพแวดล้อม

**สรุป**

การสื่อสาร คือการทำความเข้าใจกันระหว่างบุคคลสองฝ่าย โดยมีกระบวนการส่งสาร จากผู้ส่งสารผ่านช่องทางหรือสื่อ เพื่อให้ไปถึงผู้รับสาร จนเกิดความเข้าใจและรับรู้ร่วมกัน ตามจุดประสงค์ที่ต้องการ

ประเภทของการสื่อสาร แบ่งออกเป็น 2 ประเภท โดยแบ่งตามลักษณะการสื่อสาร และแบ่งตามกลุ่มคนที่ติดต่อสื่อสาร

ในสถานการณ์ที่มีการสื่อสารย่อมมีอุปสรรคเกิดขึ้นเสมอ ซึ่งอุปสรรคที่เกิดขึ้นนั้น ย่อมเกิดขึ้นที่ส่วนใดส่วนหนึ่งในองค์ประกอบของการสื่อสาร อาจเกิดขึ้นที่ผู้ส่งสาร สาร สื่อ ผู้รับสาร หรือสภาพแวดล้อม หรือเกิดขึ้นที่หลายองค์ประกอบรวมกันก็ได้ หากมีความประสงค์ให้การสื่อสารสัมฤทธิ์ผลตามต้องการ ก็ต้องแก้ไขปัญหาองค์ประกอบที่เป็นปัญหา ก็จะทำให้การสื่อสารนั้นสัมฤทธิ์ผลตามวัตถุประสงค์