**บทที่ 3**

**การใช้ภาษาในการสื่อสาร**

**หัวข้อเรื่องและงาน**

1. ประเภทภาษาที่ใช้ในการสื่อสาร

2. ระดับภาษาที่ใช้ในการสื่อสาร

3. การใช้คำ

4. การใช้ประโยค

**ประเภทภาษาที่ใช้ในการสื่อสาร**

ภาษาที่ใช้ในการติดต่อสื่อสารในชีวิตประจำวัน มี 2 ประเภทคือ วัจนภาษา เป็นภาษาที่อาศัยการพูด

การเขียนในการสื่อสาร และอวัจนภาษา คือภาษาที่ไม่ใช้การพูดในการสื่อสาร

1. วัจนภาษา คือภาษาถ้อยคำ ได้แก่คำพูดหรือตัวอักษร ที่กำหนดตกลงใช้ร่วมกันในสังคม ซึ่งความทั้ง

เสียงและลายลักษณ์อักษร ภาษาถ้อยคำเป็นภาที่มนุษย์สร้างขึ้น อย่างมีระบบ มีหลักเกณฑ์ทางภาษาหรือไวยากรณ์ ซึ่งคนในสังคมต้องเรียนรู้ การใช้อวัจนะภาษาในการสื่อสาร

1. อวัจนภาษาหรือภาษาที่ไม่ใช้ถ้อยคำ หมายถึง กิริยาท่าทางที่ปรากฏทางร่างกายของมนุษย์และ

สามารถสื่อความหมายกันได้นอกจากนี้ ยังหมายถึง สัญญาณ หรือสัญลักษณ์ต่าง ๆ ที่กำหนดขึ้นแทนความหมายที่เข้าใจกันได้ แบ่งเป็น 7 ประเภท ดังนี้ สัญญาณภาษา อาการภาษา กาลภาษา เทศภาษา เนตรภาษา วัตถุภาษาและสัมผัสภาษา

**ระดับภาษาที่ใช้ในการสื่อสาร**

**1. ความหมายของระดับภาษา**

ระดับภาษา หมายถึง การใช้ภาษาให้เหมาะสมกับสถานการณ์โอกาส กาลเทศะ และบุคคล

**2. ประเภทระดับของภาษา** ภาษาแบ่งออกเป็น 3 ระดับ ดังนี้

2.1 ภาษาระดับทางการ หมายถึง ภาษาที่เรียบเรียงถ้อยคำด้วยความประณีต ทั้งในการพูดและการเขียน

เป็นหลักฐานทางวิชาการ หรือทางราชการ เพื่อความถูกต้องตามหลักภาษา หรือยกย่องบุคคล ได้แก่ บทความทางวิชาการ หนังสือราชการ ตำรา แบบเรียน

* 1. ภาษาระดับกึ่งทางการ หมายถึง ภาษาที่ใช้พูดหรือเขียนในโอกาสทั่ว ๆ ไป มีความพิถีพิถันในการใช้

มีความสุภาพและมีมารยาทในการใช้ เช่น“...ข้าพเจ้าสามารถกล่าวได้ว่า ท่านเจ้าคุณอนุมานฯ เป็นนักปราชญ์ราชบัณฑิตที่แท้จริง เป็นตัวอย่างอันงดงาม ในการบำเพ็ญชีวิตด้วยความซื่อสัตย์สุจริต...ไม่มีความทะเยอทะยานลืมตัวในยามที่ได้ลาภ ได้ยศ ได้รับสรรเสริญ ท่านเป็นบุคคลตัวอย่างที่ทุกคนควรเคารพและเอาเยี่ยง”(พ่อของลูก : สมจัย อนุมานราชธน)

* 1. ภาษาระดับปาก หมายถึง ภาษาที่ใช้พูดเพื่อความเข้าใจในกลุ่มคนที่ใกล้ชิดสนิทสนมและมีความเป็น

กันเอง ไม่พิถีพิถัน ในการใช้มากนัก แต่บางครั้งภาษาระดับปาก อาจปรากฏกับภาษาระดับอื่น เพื่อต้องการความสมจริง และเหมาะสมกับเนื้อเรื่อง เช่น บทสนทนาในนวนิยาย หรือ เรื่องสั้น นอกจากนั้นภาษาระดับปากยังรวมไปถึงคำคะนอง คำด่า หรือคำหยาบ

**การใช้คำ** ต้องคำนึงถึงลักษณะของภาษาไทยดังนี้

1. การเรียงคำ
2. การใช้วรรณยุกต์
3. การใช้สระ
4. การใช้พยัญชนะ
5. การใช้คำให้ถูกต้องตามชนิดของคำ

**การใช้ประโยค**

ประโยคมีความสำคัญที่จะทำให้ผู้อ่าน ผู้ฟัง เข้าใจเรื่องราว ดังนั้นในการใช้ประโยคในภาษาไทยเพื่อการสื่อสาร ประโยคควรมีลักษณะถูกต้องตามหลักภาษา มีความกะทัดรัด ชัดเจนสละสลวย และคำในประโยคต้องมีความสัมพันธ์กัน มีหลักการใช้ดังนี้

1. ประโยคถูกต้องตามหลักภาษา
   1. ประโยคขาดคำ
   2. ประโยคมีคำเกิน
   3. ประโยคเรียงคำผิดลำดับ
2. ประโยคกะทัดรัด

2.1 ไม่ใช้คำซ้ำๆในประโยค

2.2 ประโยคต้องไม่ยาวเกินไป

3. ประโยคชัดเจน กล่าวคือ ประโยคไม่กระจ่าง ประโยคกำกวม

4. ประโยคสัมพันธ์กัน

**สรุป**

การใช้ภาษาไทยในการสื่อสาร ได้คำนึงถึงประเภทของภาษาที่ใช้ในการสื่อสาร ซึ่งประกอบด้วย วัจนภาษา คือภาษาที่ใช้ถ้อยคำ กับอวัจนภาษา คือภาษาที่ไม่ใช้ถ้อยคำ แต่เป็นสัญลักษณ์หรือกริยาท่าทาง นอกจากรู้จักใช้วัจนภาษาและอวัจนภาษาให้ถูกต้อง เหมาะสมแล้ว ยังต้องเลือกใช้ภาษา โดยคำนึงถึง โอกาส สถานการณ์ สัมพันธภาพ กาลเทศะ

ดังนั้น จึงมีการแบ่งระดับภาษาที่ใช้ในการสื่อสาร ซึ่งประกอบด้วย ภาษาทางการ ภาษาระดับกึ่งทางการ และภาษาระดับปากการใช้คำภาษาไทย ในการสื่อสาร ต้องคำนึงถึงลักษณะทางภาษาไทย มีความรู้ในการเรียงคำ การใช้วรรณยุกต์ การใช้สระ การใช้พยัญชนะ และการใช้คำให้ถูกต้องตามชนิดของคำ ทั้งนี้เพื่อให้สอดคล้องกับการใช้ประโยคในการสื่อสาร ซึ่งประโยคนั้นต้องถูกต้องตามหลักภาษา ประโยคต้องมีความกะทัดรัด และประโยคนั้นต้องมีความชัดเจน