**ใบความรู้หน่วยที่ 12**

**เรื่อง การเขียนรายงานการวิจัย**

**หัวข้อเรื่องและงาน**

1. ความหมายการวิจัย

2. ประเภทของการวิจัย

3. ขั้นตอนในการวิจัย

4. ส่วนประกอบของรายงานการวิจัย

**ความหมายการวิจัย**

การวิจัย หมายถึง การศึกษาค้นคว้า ที่ต้องอาศัยความรู้ ความชำนาญ ความมีเหตุผล อย่างเป็นระบบ และมีเป้าหมายที่ชัดเจน

**ประเภทของการวิจัย**

การแบ่งประเภทของการวิจัย สามารถแบ่งได้หลายวิธีต่าง ๆ กัน ขึ้นอยู่กับเกณฑ์ที่จะใช้ในการแบ่ง ดังตารางต่อไปนี้ แสดงประเภทของการวิจัย แบ่งตามเกณฑ์ต่าง ๆ

|  |  |  |  |
| --- | --- | --- | --- |
| **ประเภทของการวิจัย** | **ลักษณะการวิจัย** | | |
| ระเบียบวิธีวิจัย | การวิจัยเชิงประวัติศาสตร์ | การวิจัยเชิงพรรณนา | การวิจัยเชิงทดลอง |
| สาขาวิจัย | การวิจัยทางสังคมศาสตร์ | การวิจัยทางมนุษยศาสตร์ | การวิจัยทางวิทยาศาสตร์ |
| ประโยชน์ที่ได้รับ | การวิจัยบริสุทธิ์ | การวิจัยประยุกต์ | การวิจัยเชิงปฏิบัติ |
| วิธีการศึกษา | การวิจัยเชิงปริมาณ | การวิจัยเชิงคุณลักษณะ |  |
| ชนิดของข้อมูล | การวิจัยเชิงประจักษ์ | การวิจัยเชิงไม่ประจักษ์ |  |
| เวลา | การวิจัยเชิงประวัติศาสตร์ | การวิจัยเชิงปัจจุบัน | การวิจัยเชิงอนาคต |
| การควบคุมตัวแปร | การวิจัยเชิงทดลอง | การวิจัยเชิงกึ่งทดลอง | การวิจัยเชิงธรรมชาติ |

**ขั้นตอนในการวิจัย**

ในการวิจัยแต่ละประเภท อาจมีขั้นตอนที่แตกต่างกัน แต่ในการวิจัยจะมีขั้นตอนที่สำคัญ ๆ ดังนี้

1. เลือกหัวข้อปัญหา ผู้วิจัยต้องตกลงให้แน่ชัดเสียก่อนว่าจะวิจัยเรื่องอะไร ซึ่งจะต้องพิจารณาให้รอบคอบ ด้วยความมั่นใจ และเขียนชื่อเรื่องที่จะวิจัยออกมา

2. ศึกษาเอกสารที่เกี่ยวข้องกับเรื่องที่จะวิจัย หลังจากกำหนดเรื่องที่จะวิจัยแล้ว จะต้องศึกษาเอกสารที่เกี่ยวกับการวิจัย โดยศึกษาสาระความรู้ ความคิด ทฤษฎี และผลงานวิจัย ที่เกี่ยวข้องกับเรื่องนั้น ซึ่งจะทำให้ทราบว่า ใครวิจัยในแง่มุมใด มีผลการค้นพบอะไร มีวิธีดำเนินการ ใช้เครื่องมือ และเทคนิคการวิเคราะห์

3. เขียนเค้าโครงการวิจัย ประกอบด้วย ภูมิหลังหรือที่มาของปัญหา ความมุ่งหมายของการวิจัย ขอบเขตของการวิจัย ตัวแปรต่าง ๆ ที่วิจัย คำนิยามศัพท์เฉพาะ (กรณีที่จำเป็น) สมมุติฐานในการวิจัย (ถ้ามี) วิธีดำเนินการวิจัย เครื่องมือที่ใช้ในการวิจัย ประชากรและกลุ่มตัวอย่าง (ถ้ามี) รูปแบบการวิจัย วิธีการวิเคราะห์ข้อมูล

4. สร้างเครื่องมือในการรวบรวมข้อมูล ศึกษาวิธีการสร้างเครื่องมือ มีการทดลองและตรวจสอบคุณภาพของเครื่องมือ การปรับปรุงเป็นเครื่องมือฉบับจริง เครื่องมืออาจจะเป็นแบบสอบถาม สังเกตการณ์ สัมภาษณ์

5. เลือกกลุ่มตัวอย่าง ผู้วิจัยต้องพิจารณาว่า จะเลือกกลุ่มตัวอย่างจำนวนเท่าใด ใช้วิธีเลือกแบบใด จึงจะเป็นตัวแทนที่ดีของประชากร

6. เก็บรวบรวมข้อมูล โดยใช้เครื่องมือหรือเทคนิคต่าง ๆ ที่กำหนดไว้ในขั้นที่ 4 ซึ่งอาจเป็นแบบสอบถาม ถ้ากรณีวิจัยเชิงทดลอง จะต้องดำเนินการทดลอง สังเกตและวัดผลด้วย

7. การจัดกระทำข้อมูล อาจนำมาจัดเข้าตาราง วิเคราะห์ด้วยสถิติ ทดสอบสมมุติฐาน หรือนำมาวิเคราะห์

8. ตีความผลการวิเคราะห์ นำผลการวิเคราะห์ในขั้นที่ 7 มาตีความผลการวิเคราะห์

9. เขียนรายงานการวิจัยและจัดพิมพ์ ผู้วิจัยจะต้องเขียนรายงานตามรูปแบบของการเขียนรายงานการวิจัยประเภทนั้น ๆ เพื่อให้คนอื่นได้ศึกษา

**ส่วนประกอบของรายงานการวิจัย** รายงานการวิจัยมีส่วนประกอบที่สำคัญ 3 ส่วน ดังนี้

1. ส่วนประกอบตอนต้น ประกอบด้วย

1.1 ปกนอก

1.2 ปกใน

1.3 บดคัดย่อ

1.4 กิตติกรรมประกาศ

1.5 สารบัญ

2. ส่วนเนื้อหา ประกอบด้วย

2.1 บทที่ 1 บทนำ

2.2 บทที่ 2 เอกสารและงานวิจัยที่เกี่ยวข้อง

2.3 บทที่ 3 วิธีดำเนินการวิจัย

2.4 บทที่ 4 ผลการวิเคราะห์ข้อมูล เป็นการนำเสนอผลการวิเคราะห์ข้อมูลโดยใช้รูปแบบตาราง

กราฟ หรือแผนภูมิ เป็นผลการวิเคราะห์ข้อมูลด้วยสถิติ

2.5 บทที่ 5 สรุปอภิปรายและข้อเสนอแนะ

3. ส่วนประกอบตอนท้าย ประกอบด้วย

1) รายการอ้างอิง (บรรณานุกรม)

2) ภาคผนวก

3) ประวัติผู้วิจัย

**การเขียนรายงานการวิจัย**

1. การเขียนส่วนประกอบตอนต้น

1.1 ปกนอก คือส่วนหน้าปกของการวิจัย ประกอบด้วย ชื่อเรื่อง ชื่อผู้วิจัย ชื่อแผนกวิชา

ชื่อสถานศึกษา ตัวอย่าง

1.2 ปกใน ส่วนนี้จะเป็นหน้าแรกที่ต่อจากปกนอก และจะเขียนทุกอย่างเหมือนปกนอก

1.3 บทคัดย่อ ตัวอย่างบทคัดย่อ

1.4 กิตติกรรมประกาศ ตัวอย่างกิตติกรรมประกาศ

1.5 สารบัญ ตัวอย่างสารบัญ

2. การเขียนส่วนเนื้อหา

2.1 บทที่ 1 บทนำ

1) ความเป็นมาและความสำคัญของปัญหา กล่าวถึงความเป็นมาของปัญหา ความ

จำเป็นที่จะต้องศึกษาวิจัยปัญหานั้น กล่าวถึงประเด็นสำคัญที่ผู้วิจัยต้องการจะค้นหาคำตอบ

2) วัตถุประสงค์ของการวิจัย คือ ข้อความที่ผู้วิจัยกำหนดเป็นข้อ ๆ ว่า ต้องการค้นหา

ข้อเท็จจริงใดบ้าง

3) สมมุติฐานการวิจัย คือ คำตอบสรุปของผลการวิจัย ที่ผู้วิจัยคาดการณ์หรือพยากรณ์

ไว้ล่วงหน้า คำตอบดังกล่าวได้มาจากการไตร่ตรอง โดยใช้หลักเหตุผลที่น่าจะเป็นให้มากที่สุด

4) ขอบเขตของการวิจัย เป็นการกำหนดขอบเขตของการศึกษาค้นคว้า เพราะการระบุ

ขอบเขตของการวิจัย จะทำให้งานวิจัยนั้นชัดเจนยิ่งขึ้น การระบุขอบเขตมักจะพิจารณาการระบุด้านเนื้อหาในการวิจัย ประชากรหรือกลุ่มตัวอย่าง เกี่ยวกับเฉพาะประเด็นที่จะศึกษา

5) นิยามศัพท์เฉพาะ คือการกำหนดความหมายของคำสำคัญบางคำ ที่ใช้ในการวิจัยว่า

คำเหล่านี้ มีความหมายเฉพาะในการวิจัยนี้เท่านั้น

6) ประโยชน์ที่คาดว่าจะได้รับ คือ สิ่งที่ผู้ทำวิจัยจะได้รับจากการศึกษา และหรือสิ่งที่

ผู้วิจัยคาดว่าจะเป็นประโยชน์ต่อสังคม ด้านวิชาการ หรือสาขาวิชาของตนเอง

2.2 บทที่ 2 เอกสารและงานวิจัยที่เกี่ยวข้อง

1) แนวคิด หลักการ ทฤษฎี กฎที่เกี่ยวข้องกับเรื่องที่ศึกษา เป็นการนำเสนอผล

การศึกษาค้นคว้าเกี่ยวกับแนวคิด ทฤษฎี กฎที่เกี่ยวข้องกับเรื่องที่ศึกษา โดยผู้วิจัยต้องค้นคว้าข้อมูล จากแหล่งการเรียนรู้ต่าง ๆ เช่น หนังสือ วารสาร บทความทางวิชาการ เพื่อนำข้อมูลที่ได้ มาประมวลให้ได้สรุป ใช้เป็นแนวทางในการศึกษา

2) งานวิจัยที่เกี่ยวข้อง เป็นการนำเสนอผลการค้นคว้าและรวบรวมงานวิจัย ที่มีผู้ได้

ศึกษามาไว้ก่อนแล้ว เพื่อใช้เป็นข้อมูลอ้างอิง หรือสนับสนุนผลการศึกษาของผู้วิจัย

2.3 บทที่ 3 วิธีดำเนินการวิจัย

1) ประชากรและกลุ่มตัวอย่าง

ประชากร คือ จำนวนผู้ให้ข้อมูลทั้งหมด ซึ่งผู้ทำวิจัยเป็นผู้กำหนด หรือใช้วิธี

กำหนดขนาดของประชากรด้วยวิธีการทางสถิติ ที่สอดคล้องกับชื่องานวิจัย และหรือความน่าเชื่อถือของผลการวิจัย

กลุ่มตัวอย่าง คือ กลุ่มที่เป็นส่วนหนึ่งของประชากร ที่ผู้วิจัยจะเก็บรวบรวม

ข้อมูลจริง ส่วนนี้ผู้วิจัยจะต้องระบุจำนวนตัวอย่าง และวิธีการเลือกกลุ่มตัวอย่าง พร้อมทั้งเหตุผลของการใช้วิธีการนั้น ๆ ในการเลือกตัวอย่างด้วย

2.4 บทที่ 4 ผลการวิเคราะห์ข้อมูล

เป็นการนำผลการวิเคราะห์ข้อมูลด้วยสถิติที่กำหนดไว้ในบทที่ 3 มานำเสนอผลการ

วิเคราะห์ ในรูปแบบของตาราง กราฟ หรือแผนภูมิ

2.5 บทที่ 5 สรุป อภิปรายผล และข้อเสนอแนะ

1) สรุปผลการวิจัย เป็นการเขียนผลการวิจัยแยกเป็นข้อ ๆ ตามวัตถุประสงค์ของการ

วิจัยว่าได้ผลอย่างไร

2) อภิปรายผล เป็นการนำแนวคิด หลักการ ทฤษฎี และงานวิจัยที่เกี่ยวข้องในบทที่ 2

มาใช้อธิบาย ปรากฏการณ์ที่เป็นผลจากการวิจัย

3) ข้อเสนอแนะ