**ใบความรู้หน่วยที่ 4**

**เรื่อง การวิเคราะห์**

**หัวข้อเรื่องและงาน**

1. ความหมายการวิเคราะห์

2. คุณสมบัติผู้วิเคราะห์

3. กระบวนการวิเคราะห์

4. ลักษณะการวิเคราะห์

5. ประโยชน์การวิเคราะห์

**1. ความหมายการวิเคราะห์**

การวิเคราะห์ หมายถึง การใคร่ครวญพิจารณาเรื่องใดเรื่องหนึ่งโดยการแยะแยะออกเป็นส่วน ๆ ว่าสิ่งนั้นหรือเรื่องนั้น มีองค์ประกอบอะไรบ้าง และมีความสัมพันธ์กันอย่างไร แล้วหาข้อสรุป เพื่อนำไปประยุกต์ใช้ต่อไป

**2. คุณสมบัติผู้วิเคราะห์**

1. มีความรู้ความเข้าใจในเรื่องที่จะวิเคราะห์ ผู้วิเคราะห์ที่ดีจะต้องมีความรู้ความเข้าใจพื้นฐานในเรื่องนั้น ๆ เพราะจะช่วยกำหนดขอบเขตการวิเคราะห์ จำแนกแจกแจงองค์ประองค์ประกอบจัดหมวดหมู่ลำดับความสำคัญ

หรือหาสาเหตุของเรื่องราว เหตุการณ์ได้ชัดเจน

2 .เป็นคนช่างสังเกต ช่างสงสัย ช่างไต่ถามช่างสังเกต สามารถเห็นหรือค้นหาความผิดปกติของสิ่งของหรือเหตุการณ์ ที่ดูอย่าง ผิงเผินแล้ว เหมือนไม่มีอะไรเกิดขึ้นช่างสงสัย เมื่อเห็นความผิดปกติแล้วไม่ละเลย ต้องหยุดคิดพิจารณาช่างไต่ถาม ชอบตั้งคำถามเกี่ยวกับสิ่งที่เกิดขึ้นอยู่เสมอเพื่อนำไปสู่การขบคิด ค้นหาความจริงในเรื่องนั้น ๆ คำถามที่มักใช้ในการวิเคราะห์ คือ 5W 1H ประกอบด้วย What(อะไร) Where(ที่ไหน) When(เมื่อใด) Why(ทำไม) Who(ใคร) และ How(อย่างไร)

3. มีความสามารถในการตีความ การตีความ เกิดจากการรับรู้ข้อมูล เข้ามาทางประสาทสัมผัส สมองจะทำการตีความข้อมูล โดยวิเคราะห์เทียบเคียงกับความทรงจำ หรือความรู้เดิม ที่เกี่ยวกับเรื่องนั้นเกณฑ์ที่ใช้ในการตัดสิน จะแตกต่างกันไปตามความรู้ประสบการณ์ และค่านิยมของแต่ละบุคคล เช่น เราเห็นคนร้องไห้อาจตีความว่าเขากำลังเสียใจ เห็นคนแต่งตัวซ่อมซ่อ อาจตีความว่าเขาเป็นคนจน

4. มีความสามารถในการหาความสัมพันธ์เชิงเหตุผล การวิเคราะห์จะเกิดขึ้นเมื่อพบสิ่งที่มีความคลุมเครือ เกิดความสงสัย ตามมาด้วยคำถาม ต้องค้นหาคำตอบหรือความน่าจะเป็น ว่ามีความเป็นมาอย่างไร เหตุใดจึงเป็นเช่นนั้น จะส่งผลกระทบอย่างไร จึงวิเคราะห์หาข้อมูลสรุปอย่างสมเหตุสมผล

**3. กระบวนการวิเคราะห์** มี 5 ขั้นตอน ดังนี้

ขั้นที่ 1 กำหนดสิ่งที่ต้องการวิเคราะห์

ขั้นที่ 2 การกำหนดปัญหาหรือวัตถุประสงค์

ขั้นที่ 3 กำหนดหลักการและหลักเกณฑ์

ขั้นที่ 4 พิจารณาแยกแยะ

ขั้นที่ 5 สรุปคำตอบ

**4. ลักษณการวิเคราะห์ มี 3 ลักษณะ ดังนี้**

1. การวิเคราะห์ส่วนประกอบ

2. การวิเคราะห์ความสัมพันธ์

2.1 การวิเคราะห์ความสัมพันธ์ด้านความเหมือน

2.2 การวิเคราะห์ความสัมพันธ์ด้านความแตกต่าง

2.3 การวิเคราะห์ความสัมพันธ์เชิงเหตุผล

2.3.1 ประเภทความคล้ายคลึง

2.3.2 ประเภทความขัดแย้งหรือตรงกันข้าม

2.3.3 ประเภทความสัมพันธ์ทำนาย

2.3.4 ประเภทความสัมพันธ์การเป็นลำดับย่อย

2.3.5 ประเภทความสัมพันธ์การเป็นสมาชิกประเภทเดียวกัน

3. การวิเคราะห์หลักการ

**5. ประโยชน์การวิเคราะห์**

1. ช่วยให้รู้ข้อเท็จจริง รู้เหตุผลเมืองหลังของสิ่งที่เกิดขึ้นเข้าใจความเป็นมาของเหตุการณ์ต่าง ๆ เป็นฐานความรู้ในการนำไปใช้ในการตัดสินใจ หรือแก้ปัญหา

2. ช่วยให้รู้ข้อมูลที่ปรากฏอย่างสมเหตุสมผล ไม่ด่วนสรุปตามอารมณ์ ความรู้สึกหรืออคติ แต่สืบค้นตามหลักเหตุผล และข้อมูลที่เป็นจริง

3. ช่วยให้ไม่ด่วนสรุปสิ่งใดง่าย ๆ ไม่หลงเชื่อข้ออ้างที่เกิดจากตัวอย่างเพียงอย่างเดียว แต่พิจารณาเหตุผล และปัจจัยเฉพาะในแต่ละกรณี

4. ช่วยในการพิจารณาสาระสำคัญอื่น ๆ ที่ถูกบิดเบือน ไปจากความประทับใจในครั้งแรก ทำให้มองอย่างครบถ้วนในทุกแง่มุม

5. ช่วยพัฒนาให้เป็นคนช่างสังเกต หาความเหมือนและความแตกต่าง ของเรื่องราวที่ปรากฏ อย่างสมเหตุสมผล ก่อนการสรุปหรือตัดสินใจ

6. ทำให้สามารถประเมินสิ่งต่าง ๆ ได้อย่างสมจริง โดยไม่พึ่งฟังอคติ ที่ก่อตัวอยู่ในความทรงจำ แต่หาเหตุผลจากสิ่งที่เกิดขึ้น ณ เวลานั้น

7. ทำให้คาดการณ์ความน่าจะเป็น ได้อย่างสมเหตุสมผล โดยใช้ข้อมูลพื้นฐานที่มี วิเคราะห์ร่วมกับปัจจัยอื่น ๆ ของสถานการณ์

8. ทำให้สามารถแยกแยะสิ่งที่เรียนรู้ และประเภทสิ่งต่าง ๆ อย่างมีกฎเกณฑ์

9. ทำให้สามารถแก้ปัญหาต่าง ๆ ได้อย่างมีเหตุผล ตามขั้นตอนที่ถูกต้อง และเป็นที่น่าเชื่อถือ ได้รับการยอมรับจากผู้อื่น

**สรุป**

การวิเคราะห์เป็นความสามารถในการจำแนกแยกแยะองค์ประกอบต่าง ๆ ของสิ่งใดสิ่งหนึ่ง ซึ่งอาจเป็นวัตถุ สิ่งของ เรื่องราว หรือเหตุการณ์ และหาความสัมพันธ์เชิงเหตุผล ระหว่างองค์ประกอบเหล่านั้น เพื่อค้นหาสภาพความเป็นจริงของสิ่งที่วิเคราะห์คุณสมบัติของผู้วิเคราะห์ ต้องเป็นผู้มีความรู้ความเข้าใจในเรื่องนั้น ๆ เป็นคนช่างสังเกต ช่างสงสัย ช่างไต่ถาม มีความสามารถในการตีความ และสามารถในการหาความสัมพันธ์เชิงเหตุผล

กระบวนการวิเคราะห์ มี 5 ขั้นตอน ประกอบด้วย การกำหนดสิ่งที่ต้องการวิเคราะห์ กำหนดปัญหาหรือวัตถุประสงค์ พิจารณาแยกแยะและสรุปคำตอบลักษณะการวิเคราะห์ ประกอบด้วย 3 ลักษณะคือ การวิเคราะห์ส่วนประกอบ การวิเคราะห์ความสัมพันธ์ และกาวิเคราะห์หลักการประโยชน์ของการวิเคราะห์ ช่วยให้ผู้วิเคราะห์เป็นผู้ที่มีเหตุผลไม่มีอคติ เป็นคนช่างสังเกต และพิจารณาเรื่องราวต่าง ๆ ด้วยความละเอียดรอบคอบ สามารถประมาณการความน่าจะเป็นได้อย่างถูกต้องเหมาะสม