**บทที่ 6 การประเมินค่าสาร**

**หัวข้อเรื่องและงาน**

1. ความหมายการประเมินค่า

2. คุณสมบัติผู้ประเมินค่า

3. ประเภทการประเมินค่า

4. สารที่ใช้ในการประเมินค่า

5. การสร้างแบบประเมิน

**ความหมายการประเมินค่า**

การประเมินค่า หมายถึง การตัดสิน วินิจฉัย หรือตีราคาของสิ่งใดสิ่งหนึ่ง เรื่องใดเรื่องหนึ่ง เหตุการณ์ใดเหตุการณ์หนึ่ง โดยอาศัยเกณฑ์และมาตรฐานประกอบการตัดสินสิ่งนั้น ๆ

**คุณสมบัติผู้ประเมินค่า** ผู้ประเมินค่าควรมีคุณสมบัติต่อไปนี้

1. มีความรู้ความสามารถในการวิเคราะห์ สังเคราะห์ และมีวิสัยทัศน์กว้างไกล

2. มีความเป็นผู้นำ เข้มแข็ง มีพลัง มีความกระตือรือร้น และรอบรู้ในวิทยาการต่างๆ

3. มีความเชื่อมั่นในตนเอง ยอมรับตัวเองและผู้อื่น โดยไม่มีอคติ

4. มีอุปนิสัยใจคอหนักแน่น อารมณ์สุขุมเยือกเย็น กริยาวาจาสุภาพเรียบร้อย

5. มีความคิดริเริ่มสร้างสรรค์ ใฝ่ศึกษาหาความรู้อยู่เสมอ

6. มีความรับผิดชอบต่อหน้าที่ และงานที่ได้รับมอบหมาย

7. มีความกล้าคิด กล้าทำ และกล้าตัดสินใจด้วยเหตุผล ในทางสร้างสรรค์

8. มีมนุษยสัมพันธ์ในการทำงาน เอื้อเฟื้อเผื่อแผ่ และ เสียสละ เพื่อส่วนรวม

9. มีวินัย ซื่อสัตย์ รู้จักให้โอกาส และให้อภัยผู้อื่นอยู่เสมอ

10. มีความอดทน อดกลั้น มีความวิริยะ อุตสาหะ และมีสติยั้งคิด

**ประเภทการประเมินค่า** การประเมินค่า จำแนกได้เป็น 2 ประเภท คือ

1. **ประเมินค่าโดยอาศัยข้อเท็จจริงภายใน** เป็นการวินิจฉัย ตีราคา ตามลักษณะของข้อเท็จจริง

ที่เป็นเนื้อหาของสิ่งนั้น ๆ เช่น ท่านเห็นด้วยหรือไม่ว่า ทองคำควรมีราคาสูง

แดง : เห็นด้วยเพราะหายาก

เขียว : เห็นด้วยเพราะสวยงามมาก

น้ำเงิน : เห็นด้วย เพราะมีความแวววาว

เหลือง : ไม่เห็นด้วย เพราะเปราะง่าย

ขาว : ไม่เห็นด้วย เพราะเป็นรูปหนึ่งของหิน

1. **ประเมินค่าโดยอาศัยข้อเท็จจริงภายนอก** เป็นการวินิจฉัย หรือตีราคา โดยเปรียบเทียบกับ

เรื่องราว หรือสิ่งอื่น ๆ มิใช่เฉพาะข้อเท็จจริงในเรื่องราวนั้น ๆ เช่น ถ้ายึดหลักประชาธิปไตย การที่รจนาเลือกเจ้าเงาะถือว่าเป็นความผิดหรือไม่

A: ผิด เพราะไม่ทำตามความคิดเห็นส่วน

B: ผิด เพราะ ทำตามความคิดเห็นของตน

C: ผิด เพราะ เลือกบุคคลไม่เหมาะสม

D: ไม่ผิด เพราะ ทำตามสิทธิของตน

E: ไม่ผิด เพราะ ทำด้วยความเสมอภาค

**สารที่ใช้ในการประเมินค่า**

สารที่ใช้ในการประเมินค่า สามารถแยกได้ออกเป็น 6 ประเภทใหญ่ ๆ ตามตารางต่อไปนี้

|  |  |  |  |  |
| --- | --- | --- | --- | --- |
| **ประเภทสาร** | **ประเมินค่าด้าน** | | | |
| **รูปแบบ** | **เนื้อหา** | **กลวิธีการนำเสนอ** | **สำนวนภาษา** |
| 1. ตำรา | เป็นงานเขียนที่มุ่งให้ความรู้ทางวิชาการ เน้นเฉพาะด้านใดด้านหนึ่งหรือเสนอแนวคิดทฤษฎีต่าง ๆ | เนื้อหาของตำราหรือหลักวิชาข้อเท็จจริง แนวคิดปละทฤษฎีต่าง ๆ ที่มีข้อพิสูจน์เป็นเหตุเป็นผล และมีข้ออ้างอิง | ใช้อธิบายหรือการบอกเล่าเรื่องราวจากการสังเกต การศึกษาค้นคว้า และความคิดในลักษณะการขยายความ วิเคราะห์ข้อเท็จจริงหรือให้เหตุผล | ใช้ภาษาที่เป็นทางการหรือค่อนข้างเป็นทางการหรือภาษาสุภาพการเรียบเรียงเน้นความถูกต้องและเข้าใจง่าย การเขียนสะกดยึด |

|  |  |  |  |  |
| --- | --- | --- | --- | --- |
| **ประเภทสาร** | **ประเมินค่าด้าน** | | | |
| **รูปแบบ** | **เนื้อหา** | **กลวิธีการนำเสนอ** | **สำนวนภาษา** |
| 2. บันเทิงคดี | เป็นงานเขียนที่มุ่ง  ให้ความบันเทิงแก่ผู้อ่านโดยใช้จินตนาการสมมุติเรื่องราวต่าง ๆ ขึ้น มี 6 ประเภท ได้แก่ นิทานหรือนิยาย นวนิยาย เรื่องสั้น บทละคร บทกวี และการ์ตูน | เนื้อหาของบันเทิง  คดี คือ เนื้อเรื่อง แนวคิด และสาระสำคัญของเรื่อง ซึ่งพิจารณาได้จากโครงเรื่อง เนื้อเรื่อง ฉาก ตัวละคร บทสนทนา การวิเคราะห์เนื้อหาบันเทิงคดีนั้น ผู้อ่านจะได้ทราบถึงความคิดเห็นของผู้แต่งด้วย | กลวิธีการเขียน  บันเทิงคดีอการพิจารณาการเปิดเรื่อง การเสนอเรื่องการดำเนินเรื่อง การผูกเรื่อง การสร้างฉาก การสร้างตัวละครและบทสนทนา | - ภาษาถูกแบบแผนมักใช้เล่าเรื่องหรือเหตุการณ์ที่สำคัญ เป็นพิธีรีตอง  - ภาษากวีเป็นภาษาที่ไพเราะนักเขียนจะใช้เมื่อต้องการสร้างบรรยากาศที่อ่อนหวาน  - ภาษาเก่าใช้เล่านิทาน นิยาย  - ภาษาใบบทละครการ์ตูนใช้ทั้งวัจนภาษาและอวัจนภาษา |

|  |  |  |  |  |
| --- | --- | --- | --- | --- |
| **ประเภทสาร** | **ประเมินค่าด้าน** | | | |
| **รูปแบบ** | **เนื้อหา** | **กลวิธีการนำเสนอ** | **สำนวนภาษา** |
| 3.สารคดี  และบทความ | เป็นงานเขียนที่มุ่งเสนอข้อเท็จจริงจากข้อมูลที่เป็นจริงและยังมุ่งให้ผู้อ่านได้รับความเพลิดเพลินอีกด้วย | เสนอข้อเท็จจริงและประเด็นความคิดแยกได้เป็นแนวคิดสำคัญเกี่ยวกับความจริงความรู้และความคิดเห็นของผู้เขียนโครงเรื่องที่สร้างจากแนวคิดและเนื้อความที่เป็นส่วนข้อมูลเหตุผล | พิจารณาองค์ประกอบของงานเขียน 3 ส่วน คือ  - ความนำ ใช้วิธีนำเรื่องแบบใด เช่น การอธิบายขอบเขตของเรื่อง การให้ความรู้เบื้องต้นเกี่ยวกับสิ่งที่เขียน การบอกเจตนา ฯลฯ  - เนื้อเรื่อง เสนอ เรื่องโดยวิธีเล่าเรื่องบรรยายหรือพรรณนาการสร้างภาพพจน์หรือในรูปของบันทึก  - ความลงท้าย อาจจบโดยการตั้งคำถามทิ้งท้ายให้คิด การตอกย้ำความประทับใจ การแสดงข้อคิดเห็นของผู้เขียน | พิจารณาจากสำนวนโวหารที่ใช้เขียน 3 ประเภท คือ  - แนวเขียนเรียบง่ายแนวเขียนนี้เน้นด้านความชัดเจนตรงประเด็น ประโยคสั้นไม่ซับซ้อน ใช้คำที่คนทุกระดับเข้าใจ  - แนวเขียนเป็นกันเองผู้เขียนมุ่งแสดงอารมณ์ความรู้สึกควบคู่กับการเสนอข้อเท็จใช้ถ้อยคำสื่อความหมายชัดเจน มีการเปรียบเทียบ เล่นคำ เสียดสี คมคาย ความหมายลึกซึ้ง  - แนวเขียนเป็นทางการใช้ถ้อยคำ สำนวนภาษาเป็นที่รู้จักกันทั่วไป |

|  |  |  |  |  |
| --- | --- | --- | --- | --- |
| **ประเภทสาร** | **ประเมินค่าด้าน** | | | |
| **รูปแบบ** | **เนื้อหา** | **กลวิธีการนำเสนอ** | **สำนวนภาษา** |
| 4.หนังสือประเภทข่าว | เป็นงานเขียนรายงานเหตุการณ์ที่ผู้อ่านให้ความสนใจขณะใดขณะหนึ่ง มีความสำคัญต่อผู้อ่าน และผู้สนใจอ่านจำนวนจำนวนมาก ข่าวจำแนกตามเนื้อหา ได้แก่ ข่าว การเมือง ธุรกิจ อุตสาหกรรม เกษตรกรรม แรงงาน การศึกษา สังคม กีฬา | เนื้อหาของข่าว ประกอบด้วย ส่วนประกอบ 3 ส่วน คือ พาดหัวข่าว ความนำ และเนื้อเรื่อง | - รูปแบบการเสนอข่าว อาจจัดลำดับความสำคัญจากมากไปหาน้อย หรือเสนอรายละเอียดก่อนแล้วจึงเสนอประเด็นสำคัญในตอนท้าย  - โครงสร้างของข่าวการเขียนพาดหัวข่าวสามารถกระตุ้นความสนใจของผู้อ่านเพียงใด เช่น แบบตั้งคำถามเปรียบเทียบให้ภูมิหลังหรือนำด้วยส่วนที่เป็นใคร อะไร เมื่อไร ที่ไหน อย่างไร การเขียนเนื้อเรื่องบอกข้อเท็จจริง บอกลักษณะ เหตุการณ์ หรือเน้นความสำคัญของคำพูดบุคคลในข่าว  - ลีลาการเขียนข่าวมีความชัดเจนที่จะให้ความรู้ ความเข้าใจเกี่ยวกับเหตุการณ์ต่าง ๆ ที่เกิดขึ้น | ใช้ภาษาสั้น กะทัดรัดชัดเจน ไม่เขียนอ้อมค้อม วกวน ใช้ภาษาที่เข้าใจง่าย |

|  |  |  |  |  |
| --- | --- | --- | --- | --- |
| **ประเภทสาร** | **ประเมินค่าด้าน** | | | |
| **รูปแบบ** | **เนื้อหา** | **กลวิธีการนำเสนอ** | **สำนวนภาษา** |
| 5.โฆษณา | เป็นงานเขียนเกี่ยวกับสินค้าหรือบริการอื่น ๆ ที่มุ่งกระตุ้นให้ผู้อ่านหรือผู้บริโภคสนใจและตัดสินใจซื้อ | - เป็นถ้อยคำหรือเรื่องราวที่ผู้ส่งสารถ่ายทอดไปยังผู้รับสารเพื่อกระตุ้นให้เกิดความสนใจใคร่รู้เรื่องราวของสินค้าเนื้อหาของโฆษณาประกอบด้วย  - พาดหัวโฆษณา เป็นส่วนสำคัญที่สุด  - ข้อความอธิบายสรรพคุณ  - ส่วนลงท้าย เป็นประโยคสรุปให้ผู้รับสารจดจำข้อมูลเกี่ยวกับสินค้า | การเสนอโฆษณามีทั้งส่วนที่เป็นวัจนภาษาและอวัจนภาษาได้แก่  บทโฆษณา ภาพเครื่องหมายการค้า การออกแบบโฆษณา การให้สีรวมทั้งการเคลื่อนไหวและเสียงประกอบสำหรับสื่ออิเล็กทรอนิกส์ วัจนภาษา ประกอบด้วยหัวเรื่องเป็นการเน้นประโยชน์ที่ผู้บริโภคจะได้รับส่วนข้อความโฆษณาเป็น การกระตุ้นให้เกิดพฤติกรรมการซื้อและชื่อหรือตราสินค้าเป็นส่วนที่ทำให้ผู้บริโภคจำชื่อสินค้าได้แม่นยำ ต้องเลือกใช้คำที่เหมาะสม | ใช้ทั้งวัจนภาษาและอวัจนภาษา  - วัจนภาษา ได้แก่ ชื่อสินค้าพาดหัว คำขวัญ คำบรรยายใต้ภาพและข้อความโฆษณา ส่วนประกอบเหล่านี้ต้องใช้ถ้อยคำเด่น สะดุดตา อ่านง่าย จำง่าย คล้องจอง สั้น กะทัดรัด สื่อความหมายของภาพ  -อวัจนภาษา ได้แก่ ภาพ สี ลักษณะ ตัวอักษร และเครื่องหมายวรรคตอนขนาดและตำแหน่งของโฆษณา เครื่องหมายการค้า และตรารับรองวิธีจัดภาพ |

|  |  |  |  |  |
| --- | --- | --- | --- | --- |
| **ประเภทสาร** | **ประเมินค่าด้าน** | | | |
| **รูปแบบ** | **เนื้อหา** | **กลวิธีการนำเสนอ** | **สำนวนภาษา** |
| **6.งานเขียนเพื่อกิจธุระ** | งานเขียนเพื่อกิจธุระ ได้แก่ จดหมาย โทรเลข เทเล็กซ์ บันทึกข้อความ ป้ายประกาศ แผ่นปลิว แผ่นพับ | - จดหมายในส่วนเนื้อหาส่วนแรกระบุถึงสาเหตุหรือความจำเป็นที่เขียน และตามด้วยรายละเอียดของเรื่องราว ส่วนท้ายเป็นข้อความสรุปใจความของจดหมาย (ราชการ) หรือเร่งเร้าให้ปฏิบัติโดยเร็ว(ธุรกิจ)  - เทเล็กซ์ ใช้ข้อความสั้น ๆ ซึ่งเป็นประเด็นสำคัญในการดำเนินการนั้น ๆ  - บันทึกข้อความเนื้อเรื่องเกี่ยวกับปัญหา ข้อเท็จจริง ข้อพิจารณา  - ประกาศ เป็นเรื่องที่หน่วยงานแจ้งให้บุคคลในหน่วยงานนั้นหรือประชาชนทั่วไปได้รับทราบ | เป็นงานเพื่อกิจธุระซึ่งเป็นการติดต่อสื่อสารเพื่อกิจธุระของหน่วยงานนั้น การวิเคราะห์กลวิธีในการนำเสนอ ผู้อ่านต้องระบุได้ว่าเป็นเอกสารจากใคร ถึงใคร เรื่องอะไร มีจุดประสงค์และสาระสำคัญอย่างไร | การเรียบเรียง ต้องชัดเจน ตรงประเด็น กระชับ กะทัดรัดเพื่อให้ผู้อ่านทราบจุดประสงค์ทันที นอกจากนี้อ่านยังต้องมีความรู้เรื่องการใช้อักษรย่อ ตัวเลข และสัญลักษณ์ในการเขียนตามระเบียบ งานสารบรรณตลอดจนคำที่ใช้จ่าหน้าซองคำขึ้นต้นและคำลงท้ายที่ถูกต้องและเหมาะสม |

**การสร้างแบบประเมินค่า**

การสร้างแบบการประเมินค่า นิยมสร้างเป็นแบบมาตราส่วนประมาณค่า (Rating Seale) และอาจสร้างแบบปลายเปิด (Open End) หรือมีทั้งสองแบบ ในการสร้างแบบมาตราส่วนประมาณค่า ควรพิจารณาดังนี้

**1. การสร้างข้อความในมาตราส่วนประมาณค่า** ต้องพิจารณาองค์ประกอบ 3 ประการคือ

1.1 ขอบเขตของการประเมินค่า อาจจำแนกการประเมินโดยภาพรวม เป็นการประเมินโดย

สรุปจากการพิจารณาเกณฑ์ หรือในทุกด้านประกอบ หรือประเมินค่าในรายละเอียดของด้านต่างๆ

1.2 ลักษณะของการประเมินค่า เป็นการประเมินค่าเนื้อหาโดยตรง หรืออาจประเมินค่า

ร่วมกับด้านอื่นๆ เช่น ประเมินค่าเนื้อหาโดยตรง : มีข้อเท็จจริง

1.3 ลักษณะของประโยค ในการประเมินค่า การใช้ประโยคจำแนกได้ 2 ชนิดคือ

ประโยคนิมาน (Positive) กับประโยค (Negative) ซึ่งประโยคนิเสธจะใช้ข้อความที่มีความหมายในทางลบ

**2. รูปแบบของมาตราส่วนประมาณค่า** การสร้างแบบประเมินค่าชนิดมาตราส่วนประมาณค่า อาจทำได้หลายรูปแบบ แต่ส่วนมากจะใช้ 2 รูปแบบ

3. การสรุปผลการประเมินเมื่อใช้เครื่องชนิดมาตราส่วนประมาณค่า ทำได้ดังนี้

3.1 ตรวจเช็คให้คะแนนแต่ละข้อ โดยให้คะแนน 5-4-3-2 และ 1 ตามลำดับ

3.2 รวมคะแนนทำ 10 ข้อ เข้าด้วยกัน แล้วหารด้วย 10 จะได้ค่าเฉลี่ยของคะแนน

การประเมิน ของคะแนนการประเมิน ของสิ่งนั้น หรือเรื่องราวนั้นๆ

3.3 นำค่าเฉลี่ย จากข้อ 3.2 ไปเทียบกับเกณฑ์ ในการสรุปความหมายของการประเมินผลดังนี้

ค่าเฉลี่ย สรุปการประเมินผล

4.51-5.00 ดีมาก

3.51-4.50 ดี

2.51-3.50 ปานกลาง

1.51-2.50 น้อย

1.00-1.50 น้อยที่สุด

3.4 เมื่อนำผลการประเมิน (ค่าเฉลี่ยจากข้อ 3.2) ของผู้ประเมินแต่ละคนมารวมกันและหารด้วยจำนวนผู้ประเมินทั้งหมด ได้เท่าใดนำไปเทียบกับเกณฑ์ในข้อ 3.3 ก็จะได้ภาพรวมทั้งหมดในการประเมินค่า

**สรุป**

การประเมินค่า เป็นการพิจารณาตัดสินคุณค่าของสิ่งใดสิ่งหนึ่ง โดยอาศัยเกณฑ์และมาตรฐาน ประกอบการตัดสินใจ ในการประเมินค่าต้องอาศัยการวิเคราะห์ และกระบวนการสังเคราะห์ร่วมพิจารณาด้วย

ผู้ประเมินค่าต้องมีความเข้าใจสิ่งที่จะประเมินอย่างละเอียด เพื่อจะได้ประเมินไม่ผิดพลาด กำหนดเกณฑ์การประเมิน ให้เหมาะสมกับประเภทและจุดประสงค์ของสิ่งที่จะประเมิน เช่น ประเมินค่าหนังสือเล่มใดเล่มหนึ่งต้องอ่านหนังสือนั้นให้ละเอียด รู้ประเภทของหนังสือ รู้ขอบเขตของเนื้อหา รู้วิธีการนำเสนอ รู้จุดมุ่งหมายของผู้แต่ง รู้เกี่ยวกับผู้แต่งและในการประเมิน ต้องประเมินโดยไม่ลำเอียง ตัดสินตามเกณฑ์ แม้ว่าผลการตัดสินจะไม่เป็นไปตามที่ผู้ประเมินต้องการ

สารที่ใช้ในการประเมินประกอบด้วย ตำรา บันเทิงคดี สารคดีและบทความหนังสือประเภทข่าว โฆษณาและงานเขียนเพื่อกิจธุระ โดยเครื่องมือที่ใช้ในการประเมินคือ การใช้มาตราส่วนประมาณค่า (Rating Seale) และ อาจสร้างแบบปลายเปิด (Open End) รวมเข้าด้วยกัน